Raval: Del amor a los niños
Raval: Del amor a los niños ("Raval: Del amor al infantes"), es un libro de investigation documental del jornalista catalan Arcadi Espada, publicate in le anno 2000 per le editorial Anagrama. Le obra describe le chassa al magas discatenate per le autoritates espaniol post que le pressa annunciava, in 1997, le disarticulation de un supponite rete de pederastia con ramificationes international in le quartiero barcelonese del Raval, que resultava un invention del policia a partir de un parve caso isolate. Depost un minutiose investigation in le corde del factos, Arcadi Espada revela numerose irregularitates durante le instruction, que veniva a separar alcun genitores de su filios durante annos e duceva citatanos innocente al prision, monstra le manipulation del affaire realisate per le media, le sistema judicial, le psychologos, le policia e le politicos, instigate per interesses urbanistic e jocos de poter, e declara le innocentia del accusatos. Le autor critica le manco de ethica e de professionalitate in le mestiero del jornalismo e denuncia le functionamento nefaste del sistema penal espaniol.

Referentias

Vide etiam 
 De nens

 Essayos super le pedophilia